|  |  |  |
| --- | --- | --- |
|  | **МИНИСТЕРСТВО НА ЗЕМЕДЕЛИЕТО И ХРАНИТЕ**  „ЮГОЗАПАДНО ДЪРЖАВНО ПРЕДПРИЯТИЕ “ДП БЛАГОЕВГРАД  **ТП “ДЪРЖАВНО ГОРСКО СТОПАНСТВО РАДОМИР” ГР.РАДОМИР** |  |

**🖃 гр. Радомир; ул. „Цар Освободител" №4; 🕾 0777 / 821-42; 802-92 🖳 e-mail:** [dgsradomir@abv.bg](mailto:dgsradomir@abv.bg)

**З А П О В Е Д**

**№ РД-07-10**

**05.02.2024Г. гр. Радомир**

На основание чл.172, ал.1, т.2, т.9, т.10, т.15 и ал.3 от Закона за горите, във връзка с чл. 2, т. 2, във връзка с чл. 12, ал. 1, т.1 и чл. 10, ал. 1, т. 9 и т.10 от Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти (НУРВИДГТДОСПДНГП) и Заповед № РД-07-6/ 04.01.2024г. на директора на Югозападно държавно предприятие, ДП, гр.Благоевград

**ОТКРИВАМ:**

**І. ОТКРИТ КОНКУРС за възлагане на лесокултурна дейност** – попълване на култури (временно съхранение и ръчно садене с меч на Колесов на фиданки) и отглеждане на горски култури (ръчно плевене и разрохкване на почвата в редовете) в подотделите на обект № 2401-ЛКД, в района на дейност на Териториално поделение „Държавно горско стопанство - Радомир”, при следните количества, цени, срокове за изпълнение и гаранция за участие:

|  |  |  |  |  |  |  |
| --- | --- | --- | --- | --- | --- | --- |
| **вид лесокултурни дейности** | **подотдели** | **Мярка дка/ по ВТН** | **количество по ВТН** | **ед.цена лева без ДДС** | **обща стойност, лева без ДДС** | **срок на изпълнение** |
| Попълване на култури | **2год-**95д,137а,356л,367п, л | 21/ 100бр. | 71.62 | 37.86 | 2711.25 | 01.03-30.04.2024г. |
| Попълване на култури | **3год-**361в |  |  |  |  |  |
| Отглеждане на култури | **2год-**95д,137а,356л,367 п, л | 125 | 531.26 | 20.76 | 11029.10 | 01.05-30.09.2024г. |
| Отглеждане на култури | **3год-**361в | 125 |  |  |  |  |
| **Общо:** |  |  |  |  | **13740.35** |  |

**Гаранцията за участие** в размер на **687.00 лева** (5 % от стойността на обекта) е парична сума, платима по сметката на Териториално поделение „Държавно горско стопанство – Радомир”

**IBAN: BG 42 UBBS 8888 1000 580 055,**

**BIC: UBBSBGSF,**

банка: “Обединена Българска Банка” АД, клон Перник,офис Радомир;

Гаранцията за участие следва да е постъпила по банковата сметка на горското стопанство не по-късно от 16.00 часа на последния работен ден преди датата за провеждане на конкурса.

**ІІ. Условия за допускане на участниците до участие в процедурата**.

До участие се допускат участниците (юридически лица и еднолични търговци), внесли гаранция за участие и отговарящи на следните изисквания:

2.1. Да са вписани в публичния регистър към Изпълнителна агенция по горите по чл. 241 от Закона за горите за дейността „стопанисване на горски територии”.

2.2. Да отговарят на изискванията по чл.18, ал.1, т.3, б.„а”-„ж” НУРВИДГТДОСПДНГП.

2.3. Да отговарят на квалификационните и технически изисквания за извършване на лесокултурната дейност, както следва:

а) да имат сключен договор, регистриран в НАП, с минимум 1 (един) лесовъд, регистриран за дейността “*планиране и организация на дейностите по залесяване*”;

Не се прилага, когато едноличния търговец или член на управителен орган на търговското дружество, вписани в публичния регистър по чл. 241 от Закона за горите, е лесовъд, регистриран за дейността „планиране и организация на дейностите по залесяване”.

б) да разполагат с необходимия минимален брой техника, собствена или предоставена на друго правно основание, осигуряваща извършване на лесокултурната дейност, а именно:

- 1 (един) брой моторен трион или храсторез, преминал технически преглед по реда на чл. 3, ал. 2 от Наредба № 3 от 03.02.2016 год. за извършване на техническите прегледи на техниката по Закона за регистрация и контрол на земеделската и горската техника;

- 5 (пет) броя меч на Колесов;

- 10 (десет) броя мотики/чапи;

- 10 (десет) броя кирки;

- 5 (пет) броя секири.

Двама или повече участници не могат да доказват изпълнение на условията за участие с една и съща техника за извършване на лесокултурната дейност.

Не се допуска участие на подизпълнители.

**ІІІ. Вид и размер на гаранцията за изпълнение на договора** – **5%** (пет процента) от достигнатата стойност на обекта в една от следните форми:

- парична сума, получена чрез трансформиране на внесената гаранция за участие, като при по-висок размер на гаранцията за участие разликата се възстановява от възложителя;

- банкова гаранция, учредена в полза на Териториално поделение “Държавно горско стопанство – Радомир”. В случаите, когато участникът представя банкова гаранция, в същата следва да е посочено, че се освобождава след изрично писмено известие от Териториално поделение “Държавно горско стопанство – Радомир”.

**ІV. Срок на валидност на офертите** – **60 календарни дни** след крайния срок за получаване на оферти.

**V. Критерий за избор на изпълнител** – „*НАЙ-НИСКА ПРЕДЛОЖЕНА ЦЕНА*”.

Участник, предложил цена по-висока от началната, се отстранява от класиране. Достигната обща цена се разпределя правопропорционално по дейности.

**VІ. Начин и срок за получаване на документацията за участие в процедурата:**

6.1. Документацията за участие в процедурата може да бъде изтеглена от интернет страниците на Териториално поделение “Държавно горско стопанство – Радомир” и Югозападно държавно предприятие, при което участникът не дължи заплащане на цена за придобиването й.

6.2. Документацията за участие в процедурата може да бъде получена на хартиен носител срещу заплащане на цена в размер на 3.00 лева с ДДС по сметката на Териториално поделение “Държавно горско стопанство – Радомир”

**IBAN: BG 42 UBBS 8888 1000 580 055,**

**BIC: UBBSBGSF,**

банка: “Обединена Българска Банка” АД, клон Перник,офис Радомир;

или на касата на горското стопанство, не по-късно от 16.00 часа на предпоследния работен ден преди датата за провеждане на конкурса.

При заплащане по банков път в платежното нареждане участникът задължително посочва, че същото се отнася за **документация** за участие, **вида** процедура, номер на **обект** и своя **ЕИК** по Закона за търговския регистър (алтернативно данни за търговската регистрация съгласно националното законодателство, в случаите, когато участник в процедурата е чуждестранно лице).

**VІІ. Място и срок за подаване на офертите:** всеки работен ден *от 09.00 до 16.00 часа в административната сград*а на Териториално поделение “Държавно горско стопанство – Радомир” на адрес: гр. Радомир, ул.”Цар Освободител” № 4, не по-късно от 16.00 часа на последния работен ден преди датата за провеждане на конкурса.

Офертата може да бъде подавана и *чрез куриер*, като и в този случай участникът следва да осигури реалното й постъпване в срока, определен за подаване на офертите. Възложителят не приема за участие в процедурата и връща незабавно оферти, които са представени след изтичане на крайния срок за подаване.

**VІІІ. Място, дата и час за провеждане на процедурата:**

В административната сграда на Териториално поделение “Държавно горско стопанство – Радомир” на адрес: гр. Радомир, ул.”Цар Освободител” № 4, **на 22.02.2024г., 10:00 часа**.

**ІХ. Оглед на обекта** - Участниците могат да правят оглед на обекта всеки работен ден от 09.00 до 16.00 часа, не по-късно от 16.00 часа на предпоследния работен ден преди датата за провеждане на конкурса. Огледът се извършва по предварителна заявка до Териториално поделение “Държавно горско стопанство – Радомир” от 1 (един) работен ден. Разходите за оглед на обекта са за сметка на участника.

**Х. За допълнителна информация:** Териториално поделение “Държавно горско стопанство – Радомир”, тел. 089-575-0739, лице за контакти: инж. Кристиян Владимиров – заместник директор.

**ХІ.** С настоящата заповед одобрявам документацията за участие в процедурата, която съдържа:

* Спецификация за вида, количеството, единична и обща стойност на всяка дейност в обекта;
* Условия за участие в процедурата;
* Заявление за участие – Приложение № 1;
* Ценово предложение – Приложение № 2;
* Декларация за обстоятелства по чл.18, ал.1, т.3, б.„а” - „и” от НУРВИДГТДОСПДНГП – Приложение № 3;
* Проект на договор;

**XIІ.** Достъп до заповедта за провеждане на процедурата и одобрената документация за участие:

Най-малко 15 дни преди крайния срок за подаване на офертите заповедта за провеждане на процедурата и одобрената документация за участие се публикуват на интернет страниците на Териториално поделение “Държавно горско стопанство – Радомир” и Югозападно държавно предприятие, а заповедта за провеждане на процедурата се поставя и на таблото за съобщения в административната сграда на Териториално поделение “Държавно горско стопанство – Радомир” на адрес: гр. Радомир, ул.”Цар Освободител” №4.

**XIІІ.** Заповедта подлежи на обжалване в 14-дневен срок от публикуването й по административен ред чрез Териториално поделение “Държавно горско стопанство – Радомир” пред Директора на Югозападно държавно предприятие и по съдебен ред пред Административен съд – Перник.

